Audun Hugleiksson
Store norske leksikon,Historie,Norsk og nordisk historie,Norges historie,Norges historie fra 1050 til 1300
Audun Hugleiksson var en norsk lendmann fra Hegranes i Jølster. Han var langt ute i slekt med kongehuset.
Audun Hugleiksson var lovkyndig, studerte kirkerett og romerrett i Paris og Bologna, og ble stallare hos kong Magnus Lagabøte. Han spilte trolig en viktig rolle som juridisk rådgiver ved kongens lovgivningsarbeid.Hugleiksson ble lendmann (baron) i 1277 og fikk Tunsberg sysle. Under kong Eirik Magnusson ble han fehirde og hadde blant annet mange viktige diplomatiske misjoner til utlandet, som Skottland i 1293 og Frankrike i 1295. Han lovte den franske kongen norsk krigshjelp mot den engelske kongen og fikk utbetalt 6000 mark sterling, en stor pengesum, som forskudd.Ved tronskiftet i 1299, da Eirik Magnusson døde og hans bror Håkon 5 tok over, ble Audun dømt for svik og hengt på Nordnes i 1302. Hva som egentlig lå bak dommen og den lite ærefulle henrettelsesmåten, er uvisst. Auduns gods, «Nordfjordgodset», ble inndratt under kronen. Han var svært rik.Ved hovedkirken i Jølster finnes fortsatt tuftene av Auduns borg, og en minnestein står også i bygda. Les mer i Store norske leksikon Audun Hugleiksson Hestakorn i Norsk biografisk leksikon Norge i høymiddelalderen Litteratur Nedrebø, Yngve m.fl.: Audun Hugleiksson : frå kongens råd til galgen, 2002, isbn 82-91722-25-0, Finn boken